《挽吉水李处士　分水梁丞德固之父》
宋代·邓林

令子名成日，高堂禄养时。俄生风木感，忍诵蓼莪诗。

浮世真如梦，青山夙有期。烟霞俱失色，猿鹤共含悲。

薤露声酸楚，藜云路险巇。游魂招不返，远讣报何迟。

耆旧中洲彦，碑铭太史辞。言言皆德范，留与后人思。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。